རྡོ་རྗེའི་ཚིག་ཅེས་བྱ་བ་བཞུགས་སོ།།

།རྒྱ་གར་སྐད་དུ།བཛྲ་པ་ད་ནཱ་མ།བོད་སྐད་དུ།རྡོ་རྗེའི་ཚིག་ཅེས་བྱ་བ།རྡོ་རྗེ་འཛིན་པ་ལ་ཕྱག་འཚལ་ལོ།།རྣམ་པ་ཀུན་གྱིས་བདག་གུས་པས།།དང་པོར་བླ་མ་མཆོག་ཕྱག་འཚལ།།སླར་ཡང་རི་ཁྲོད།
པཔ་དེ་བཞིན།།དགྱེས་པའི་རྡོ་རྗེ་མ་རྒྱུད་དུ།།དེ་བཞིན་གཤེགས་པས་སྦས་པ་གང་།།རྣམ་བཤད་ཕྱག་ན་རིགས་ལྡན་པས།།ལས་ཀྱི་ཕྱག་རྒྱ་སོགས་སྒྲུབ་ཐབས།།སློབ་མ་ཡིས་ནི་རྟོགས་ཕྱིར་བྲི།།སངས་རྒྱས་ཀུན་བདག་སྡོམ།།
པཔ་ནི།།ཨེ་བོ་རྣམ་པར་རབ་ཏུ་གནས།།ཡང་དག་དབང་བསྐུར་ཞེས་བྱ་བ།།གཅིག་པུའི་རྣམ་པ་བདེ་ཆེན་པོ།།བུམ་པའི་དབ་ནི་དང་པོ་སྟེ།།གསང་བ་མཆོག་ནི་གཉིས་པ་ཡིན།།ཤེས་རབ་ཡེ་ཤེས་གསུམ་པ་སྟེ།།དེ
ལྟར་དེ་བཞིན་བཞི་པ་ཡང་།།ཨེ་ཡི་ཆ་བྱད་བཟང་པོ་གང་།།དབུས་སུ་པྃ་གྱིས་རྣམ་པར་བརྒྱན།།བདེ་བ་ཐམས་ཅད་ཀྱི་ནི་གནས།།སངས་རྒྱས་རིན་ཆེན་ཟེ་མ་ཏོག།དེ་ལས་དགའ་བ་སྐྱེ་བར་འགྱུར།།སྐད་ཅིག་དབྱེ་བ
ཐ་དད་པས།།སྐད་ཅིག་ཡེ་ཤེས་བདེ་ཡེ་ཤེས།།ཨེ་བཾ་རྣམ་པར་རབ་ཏུ་གནས།།རྣམ་པ་སྣ་ཚོགས་རྣམ་པར་སྨིན།།རྣམ་ཉིད་དེ་བཞིན་མཚན་ཉིད་བྲལ།།སྐད་ཅིག་མ་བཞི་ཡང་དག་རྟོགས།།འདི་ལྟར་རྣལ་འབྱོར་མས།།
སུ་ཤེས།།སྣ་ཚོགས་རྣམ་པ་སྣ་ཚོགས་བརྗོད།།འཁྱུད་དང་འོ་བྱེ་དད་ལ་སོགས་པ།།རྣམ་པར་སྨིན་པ་དེ་ལས་ལྡོག།བདེ་བའི་ཡེ་ཤེས་ཟ་བའོ།།རྣམ་པར་ཉེད་པ་བསྐྱོད་པར་བརྗོད།།བདག་གིས་བདེ་བ་སྤྱོད་དོ་ཞེས།།།

མཚན་ཉིད་བྲལ་བ་གསུམ་ལས་གཞན།།ཆགས་དང་ཆགས་བྲལ་རྣམ་པར་སྤངས།།དང་པོར་དགའ་བ་རྣམ་སྣ་ཚོགས།།མཆོག་ཏུ་དགའ་བ་རྣམ་པར་སྨིན།།དགའ་བྲལ་དགའ་བ་རྣམ་པར་
ཉིད།།ལྷན་ཅིག་སྐྱེས་དགའ་མཚན་ཉིད་བྲལ།།དགའ་བ་དང་པོ་འགྲོ་བ་ཉིད།།དེ་བཞིན་མཆོག་དགའ་འང་འགྲོ་བ་ཉིད།།དགའ་བྲལ་དགའ་བ་འགྲོ་བ་ཉིད།།ལྷན་ཅིག་སྐྱེས་པ་གསུམ་མི་དམིགས།།པདྨའི་ནམ་མཁར།།
རྡོ་རྗེའི་ཟེའུ་འབྲུ་དག།རྡོ་རྗེ་སྐྱིལ་ཀྲུང་གིས་མནན་གནས་དག་ཏུ།།སེམས་ནི་ནོར་བུའི་ནང་དུ་ཆུད་པ་ལྟར།།ཡེ་ཤེས་གང་སྐྱེས་ཡེ་ཤེས་བརྗོད་མེད་གཟུགས།།ཤེས་རབ་བཅུ་དྲུག་ལོན་པ་ལ།།ལག་པ་གཉིས་ཀྱིས་དམ་ལགྱུད
ནས།།རྡོ་རྗེ་དྲིལ་བུ་མཉམ་སྦྱོར་བས།།སློབ་དཔོན་དབང་དུ་བཞེད་པ་ཡིན།།སློབ་དཔོན་གསང་བ་ཤེས་རབ་དང་།།དེ་ལྟར་དེ་བཞིན་བཞི་པ་ཡང་།།དགའ་བཞི་ཡི་ནི་གྲངས་ཀྱིས་ཀྱང་།།དགའ་བ་ལ་སོགས་རིམ་བཞིན
ཤེས།།དགོད་པའི་དགའ་བ་སློབ་དཔོན་ཏེ།།བལྟ་བ་དེ་བཞིན་གསང་བའི་དབང་།།འཁྱུད་པ་ཤེས་རབ་ཡེ་ཤེས་ཏེ།།དེ་ཡང་གཉིས་ཀྱིས་གཉིས་སྤྱོད་རྒྱུད།།སེམས་ཅན་རྣམས་ཀྱི་དངོས་གྲུབ་རྒྱུར།།དབང་བསྐུར
རྣམ་པ་བཞི་རུ་བཤད།།བླུགས་ཤིང་འཁྲུད་པ་འདི་ཡིས་ནི།།དབང་བསྐུར་ཞེས་བྱར་མངོན་པར་བརྗོད།།སྣ་ཚོགས་སྤངས་པའི་སྐད་ཅིག་མར།།མཆོག་ཏུ་དགའ་བ་ཡང་དག་རྙེད།།སྟོན་པས་བཀའ་སྩལ་སེམས

དཔའ་ཆེ།།བདེ་བ་ཆེན་པོ་ཡང་དག་གཟུང་།།ཇི་སྲིད་བྱང་ཆུབ་མ་ཐོབ་པར།།སེམས་ཅན་དོན་གྱིས་རྡོ་རྗེ་འཛིན།།འདི་དེ་ཉིད་ཀྱི་ཡེ་ཤེས་ཆེ།།ལུས་ཀུན་ལ་ནི་རྣམ་པར་གནས།།བྱང་ཆུབ་སེམས་ནི་ཟླ་བར་འགྱུར།།
བཅོ་ལྔའི་ཆ་ཡི་བདག་ཉིད་ཅན།།ཨཱ་ལིའི་གཟུགས་ཀྱིས་བདེ་བ་ཆེ།།རྣལ་འབྱོར་མ་ནི་དེ་ཡི་ཆ།།དོན་གྱི་བྱ་བ་མི་བྱེད་ཕྱིར།།ཐམས་ཅད་མཐའ་ནི་འབད་པས་སྤངས།།བཅུ་དྲུག་གི་ནི་ཆ་མ་ཡིན།།ལྷན་ཅིག་སྐྱེས།།
དེའི་ངོ་བོ་གང་།།དགའ་བྲལ་དང་པོ་མཆོག་གི་མཐའ།།སྟོང་ལས་སྟོང་ཉིད་ཧེ་རུ་ཀ།ཤྲཱི་ནི་གཉིས་མེད་ཡེ་ཤེས་ཏེ།།ཧེ་ནི་རྒྱུ་སོགས་སྟོང་པའོ།།རུ་ནི་ཚོགས་དང་བྲལ་བ་ཉིད།།ཀ་ནི་གང་དུའང་མི་གནས་པ།།
ཁུ་བའི་རྣམ་པ་བཅོམ་ལྡན་འདས།།དེ་ཡི་བདེ་བ་འདོད་མར་བརྗོད།།འདི་ནི་གཅིག་དང་དུ་མི་བྲལ།།སྐད་ཅིག་གཅིག་ལ་མཆོག་ཏུ་དགའ།།གཉིས་མེད་དང་ནི་གཉིས་ཀྱི་ཚུལ།།དངོས་དང་དངོས་མེད་བདག་ཉིད
གཙོ།།བརྟན་དང་གཡོ་བ་ཁྱབ་སྟེ་གནས།།སྒྱུ་མའི་གཟུགས་ནི་ཉིད་དུ་སྣང་།།དཀྱིལ་འཁོར་འཁོར་ལོ་སོགས་ཐབས་དང་།།རྟག་ཏུ་དེ་ཉིད་རྟོགས་པར་འགྱུར།།དཀྱིལ་ནི་སྙིང་པོར་བརྗོད་པ་སྟེ།།བྱང་ཆུབ་སེམས
ནི་བདེ་ཆེན་པོ།།ལེན་པར་བྱེད་པ་དཀྱིལ་འཁོར་ཏེ།།འདུས་པས་དཀྱིལ་འཁོར་དུ་ནི་བརྗོད།།འཁོར་ལོའི་ཚོགས་ནི་ནམ་མཁའི་ཁམས།།ཡུལ་ལ་སོགས་པར་རྣམ་སྤྱོད་པའོ།།རྡོ་རྗེ་པདྨ་སྦྱོར་བ་ཡིས།།དེ་ཡི་བདེ་བ་རྟོགས་པར

བྱེད།།ནམ་མཁའི་ཁམས་སུ་བྷ་ག་བསམ།།དབུས་སུ་བསྒོམ་པར་བྱ་བ་ནི།།འཁོར་ལོ་སྔོན་འགྲོ་ཚུལ་ཇི་བཞིན།།ལྷ་རྣམས་ཇི་ལྟར་འབྱུང་བར་བསམ།།མཁའ་དབྱིངས་ཞེས་བྱའི་པདྨ་ལ།།བྷ་ག
འདིར་ནི་ཡེ་ཤེས་བརྗོད།།བསྒོམ་པ་འདིར་ནི་སྙོམས་འཇུག་པ།།དེ་ཡི་བདེ་བ་འཁོར་ལོར་བརྗོད།།ཕྱག་རྒྱ་ཆེན་པོ་དབང་བསྐུར་བ།།ཇི་ལྟར་བདེ་བ་ཆེན་པོ་ཡི།།དེ་ཉིད་དེ་ཡི་མཐུ་སྟོབས་ཀྱིས།།དཀྱིལ་འཁོར་གཞན་དུ་མི་འབྱུང
།།བདེ་བ་ནག་པོ་བདེ་བ་སེར།།བདེ་བ་དམར་པོ་བདེ་བ་དཀར།།བདེ་བ་ལྗང་གུ་བདེ་བ་སྔོ།།བདེ་བ་རྒྱུ་དང་མི་རྒྱུ་ཀུན།།བདེ་བ་ཤེས་རབ་བདེ་བ་ཐབས།།དེ་བཞིན་ཀུནྡུ་རུ་སྐྱེས་བདེ།།བདེ་བ་དངོས་དང་དངོས་མེད་བདེ།།རྡོ
རྗེ་སེམས་དཔའ་བདེ་ཆེན་བརྗོད།།དངོས་དང་དངོས་མེད་གཉིས་ཀྱང་ངོ་།།དངོས་ཀུན་རྟོགས་ཕྱིར་སངས་རྒྱས་ང་།།ལེ་ལོས་ཉེ་བར་བཅོམ་པ་དང་།།རྨོངས་པ་རྣམས་ཀྱིས་ང་མི་ཤེས།།རྡོ་རྗེ་བཙུན་མོའི་བྷ་ག་མཆོག།
བདེ་བ་ཅན་ན་ང་གནས་ཏེ།།ཨེ་ཡི་ཆ་བྱད་ཀྱི་ནི་གཟུགས།།སངས་རྒྱས་རིན་ཆེན་ཟ་མ་ཏོག།འཆད་པ་པོ་ང་ཆོས་ཀྱང་ང་།།རང་གི་ཚོགས་ལྡན་ཉན་པང་།།འགྲོ་བའི་སྟོན་པ་བསྒྲུབ་བྱ་ང་།།འཇིག་རྟེན་འཇིག་རྟེན་འདས་པ་ང་།།
ལྷན་ཅིག་སྐྱེས་དགའི་རང་བཞིན་ང་།།མཆོག་མཐའ་བྲལ་བ་དང་པོ་སྟེ།།བོ་ལ་ཀཀྐོ་ལ་སྦྱོར་བས།།རེག་པ་ལས་ནི་སྲ་བའི་རྫས།།ས་ནི་དེ་ལས་སྐྱེ་བར་འགྱུར།།བྱང་ཆུབ་སེམས་ནི་ཞུ་བ་ལས།།ཆུ་ཡི་ཁམས་སུ་ཡང་ནི་འགྱུར།།

བསྐྱོད་པ་ལས་ནི་མེ་ཡིན་ཏེ།།འགྲོ་བ་རླུང་དུ་རབ་ཏུ་གྲགས།།བདེ་བ་ཡང་ནི་ནམ་མཁའི་ཁམས།།ལྔ་པོ་རྣམས་ཀྱིས་ཡོངས་སུ་བསྐོར།།དེ་ཕྱིར་བདེ་བ་དེ་ཉིད་མིན།།གང་ཕྱིར་འབྱུང་བ་ཆེ་བདེ་བ།།ལྷན་ཅིག་སྐྱེས་པའི་ངོ་བོ་གང་།།ལྷན་ཅིག།
སྐྱེསྐྱེས་པར་ངེས་པར་བཤད།།ལས་ཀྱི་ཕྱག་རྒྱ་བསྟན་པའོ།།རང་བཞིན་ཉིད་ནི་མ་སྐྱེས་པ།།བདེན་པ་མ་ཡིན་རྫུན་པ་མིན།།ཐམས་ཅད་ཆུ་ཟླ་ལྟ་བུ་སྟེ།།རྣལ་འབྱོར་མ་རྣམས་ཤེས་པར་འདོད།།འདི་ལྟ་སྟེ།གཙུབ་ཤིང་དང་།གཙུབ
གཏན་དང་།སྐྱེས་བུའི་ལག་པ་བསྐྱོད་པས་གཙུབས་པ་ལས་གློ་བུར་དུ་མེ་དངོས་སུ་འབྱུང་བ་སྟེ།མེ་དེ་ནི་གཙུབ་ཤིང་ལའང་མི་གནས་ཤིང་།གཙུབ་གཏན་ལའང་གནས་པ་མེད།སྐྱེས་བུའི་ལག་པ་ལའང་མ་ཡིན་ཏེ།རྣམ་པ་ཐམས་ཅད
དུ་ཡོངས་སུ་བཙལ་ན་གཅིག་ལའང་གནས་པ་མེད་དོ།།མེ་དེའང་བདེན་པའང་མ་ཡིན།རྫུན་པའང་མ་ཡིན་ཏེ།དེ་ལྟར་ཆོས་ཐམས་ཅད་ཡིད་ལ་གྱིས་ཤིག།དེ་ལྟར་འཁོར་བ་དེ་ཉིད་དོ།།དེ་ལྟར།འཁོར་བ་མ་རྟོགས་གཞན་དུ་ནི།།མྱ་ངན་འདས་
པ་མི་ཤེས་སོ།།འཁོར་བ་གཟུགས་དང་སྒྲ་ལ་སོགས།།འཁོར་བ་ཚོར་བ་ལ་སོགས་ཏེ།།འཁོར་བ་དབང་པོ་རྣམས་ཉིད་དོ།།འཁོར་བ་ཞེ་སྡང་ལ་སོགས་པ།།ཆོས་འདི་དག་ནི་མྱ་ངན་འདས།།རྨོངས་པ་ཡིས་ནི་འཁོར་བའི་གཟུགས།།
འཁོར་བ་གཏི་མུག་མེད་པ་དག།བྱང་ཆུབ་སེམས་ནི་མྱ་ངན་འདས།།དོན་དམ་ཀུན་རྫོབ་རང་བཞིན་ནོ།།འདོད་ཆགས་ཞེ་སྡང་གཏི་མུག་མེད།།ཕྲག་དོག་མེད་ཅིང་སེར་སྣ་མེད།།ང་རྒྱལ་མེད་ཅིང་ལྟ་བ་མེད།།སྒོམ་པ་པོ་དང་བསྒོམ་པ་མེད།།

༅སྣ་ཚོགས་ལྷན་སྐྱེས་རླབས་དང་བྲལ།།རང་བཞིན་ལྷན་ཅིག་སྐྱེས་ཞེས་བསྟན།།ཐམས་ཅད་གཅིག་པའི་སྡོམ་པ་ནི།།རྣལ་འབྱོར་སྙིང་རྗེའི་ཐབས་སུ་འགྱུར།།ཕྱག་རྒྱ་རྒྱུ་དང་རྣམ་པར་བྲལ།།སྟོང་ཉིད་སྙིང་།།
རྗེ་དབྱེར་མེད་པར།།བྱང་ཆུབ་སེམས་ཞེས་བྱ་བར་བརྗོད།།ཆོས་ཀྱི་ཕྱག་རྒྱ་བསྟན་པའོ།།སྔགས་བཟླས་དཀའ་ཐུབ་མེད་ཅིང་སྦྱིན་སྲེག་མེད།།དཀྱིལ་འཁོར་མེད་ཅིང་དཀྱིལ་འཁོར་པ་ཡང་མེད།།དེ་ཉིད་སྔགས་བཟླས་དཀའ་ཐུབ
སྦྱིན་སྲེག་སྟེ།།དེ་ཉིད་དཀྱིལ་འཁོར་པ་དང་དཀྱིལ་འཁོར་ཉིད།།མཉམ་པ་ཉིད་དུ་སེམས་ནི་འདུས་པའི་ཚུལ་ཅན་ནོ།།དམ་པའི་དགའ་བ་དངོས་དང་དངོས་མེད་དངོས་པོར་ལྡན་པ་མེད།།ལུས་པོ་མེད་ཅིང་གཟུང་བ་མེད་ལ་འཛིན་པ
མེད།།ཤ་དང་ཁྲག་ཀྱང་མེད་ཅིང་བཤང་དང་གཅི་བ་མེད།།མི་གཙང་བ་དང་རྨོངས་མེད་གཙང་སྦྲ་དག་པ་མེད།།རང་བཞིན་གཟུགས་མེད་བལྟ་བ་མེད།།སྒྲ་མེད་པས་ན་ཉན་པ་མེད།།དྲི་ཡང་མེད་ཅིང་སྣོམ་པ་མེད།།རོ་མེད་མྱོང་བ
པོ་ཡང་མེད།།རེག་བྱ་མེད་ཅིང་རེག་པ་མེད།།སེམས་དང་སེམས་ལས་བྱུང་བ་མེད།།དཔལ་ལྡན་དེ་བཞིན་ཉིད་གཤེགས་ཤིང་།།སླར་ཡང་དེ་བཞིན་ཉིད་གཤེགས་པའོ།།ཤེས་རབ་རིག་པ་འདི་ཡིས་ནི།།དེ་བཞིན་གཤེགས
པར་མངོན་པར་བརྗོད།།སྒོམ་པ་པོ་མེད་བསྒོམ་བྱ་མེད།།ལྷ་མེད་སྔགས་ཀྱང་ཡོད་མ་ཡིན།།སྤྲོས་དང་བྲལ་བའི་རང་བཞིན་དུ།།སྔགས་དང་ལྷ་དག་གནས་པ་ཉིད།།རྣམ་སྣང་མི་བསྐྱོད་དོན་ཡོད་དང་།།རིན་ཆེན་འཁོར་འདས།།

སྙིང་སྟོབས་ཅན།།ཚངས་པ་ཁྱབ་འཇུག་ཞི་བ་ཀུན།།རྣམ་པར་སད་དང་དེ་བཞིན་བརྗོད།།ཚངས་པ་མྱང་འདས་སངས་རྒྱས་དང་།།འཇུག་པས་ཁྱབ་འཇུག་ཉིད་དུ་བརྗོད།།རྟག་ཏུ་དགེ་བས་ཞི་བ་སྟེ།།ཐམས་ཅད་བདག་ཉིད་གནས
པ་ཀུན།།རང་རིག་པ་ཡི་ཡེ་ཤེས་འདི།།ངག་གི་སྤྱོད་ཡུལ་ལམ་ལས་འདས།།བྱིན་གྱིས་བརླབས་པའི་རིག་པ་གང་།།ཀུན་མཁྱེན་ཡེ་ཤེས་དེའི་རང་བཞིན།།ཕ་ལས་བདེ་བ་གང་ཐོབ་པ།།དེ་ཡི་བདེ་བ་རང་གིས་སྤྱོད།།ག
ཕྱིཕྱིར་འཆིང་བའི་བདེ་བ་ཉིད།།དེ་ཡི་བདེ་བ་བསམ་གཏན་བརྗོད།།སེམས་ཅན་སངས་རྒྱས་གཅིག་པ་ལས།།འོན་ཀྱང་གློ་བུར་དྲི་མས་བསྒྲིབས།།དེ་དག་སྤངས་པས་ལྷ་ཉིད་ཀྱི།།སངས་རྒྱས་ཉིད་ནི་ཐེ་ཚོམ་མེདདོ།།དེ་ལྟར
དེ་ཉིད་བདེན་རྫུན་མིན།།གཞན་གྱིས་བརྗོད་མིན་ལྷན་ཅིག་སྐྱེས།།གང་ལས་ཀྱང་ནི་མི་རྙེད་དེ།།བླ་མའི་དུས་ཐབས་བསྟེན་པ་ལས།།བསོད་ནམས་ལས་ནི་རང་གིས་ཤེས།།ཕྱག་རྒྱ་ཆེན་པོ་བསྟན་པའོ།།མི་ཤེས་པ
ཡི་འཇིག་རྟེན་གང་།།བཙན་དུག་ཟོས་པས་བརྒྱལ་བར་འགྱུར།།གཏི་མུག་རྣམ་སྤངས་དེ་ཉིད་ཤེས།།དེ་ཡིས་མྱ་ངན་ཡོངས་གཅོད་འགྱུར།།དེ་བཞིན་ཐར་པའི་ཐབས་ཤེས་པས།།དགྱེས་པའི་རྡོ་རྗེ་ཤེས་བྱས་ན།།མ་རིག
སོགས་པས་གཟུང་མི་ནུས།།གཏི་མུག་ལ་སོགས་ཀྱིས་མི་འཆིང་།།རང་རིག་གིས་ནི་ཡང་དག་རྟོགས།།སངས་རྒྱས་མ་ཡིན་སེམས་ཅན་མེད།།དམྱལ་བ་ཡི་དྭགས་བྱོལ་སོང་དང་།།ལྷ་དང་ལྷ་མིན་མི་རྣམས་དང་།།བཤང་གཅིའོ།།

སྲིན་བུ་ལ་སོགས་པ།།རྟག་ཏུ་བདེ་བའི་རང་བཞིན་ལས།།ལྷའམ་ལྷ་མ་ཡིན་གྱིས་ཀྱང་།།དེ་ལྟར་བདེ་བ་མི་ཤེས་སོ།།འཇིག་རྟེན་ཁམས་འདི་གང་ནས་ཀྱང་།།གཞན་དུ་སངས་རྒྱས་མི་རྙེད་དེ།།
སེམས་ཉིད་རྫོགས་པའི་སངས་རྒྱས་ཡིན།།སངས་རྒྱས་གཞན་དུ་བསྟན་དུ་མེད།།གདོལ་པ་སྨྱིག་མཁན་ལ་སོགས་པ།།གསོད་པ་དོན་དུ་སེམས་པ་རྣམས།།དེ་ཡང་དགྱེས་རྡོར་རྗེར་ཤེས་ན།།འགྲུབ་སྟེ་འདི་ལ་ཐེ་ཚོམ་མེད།།།
བྱིས་པ་མི་ཤེས་པས་བསྒྲིབས་པ།།བསྒོམ་པ་འདི་ནི་མི་ཤེས་པའི།།རྨོངས་པ་འདི་རྣམས་འཁོར་བ་སྟེ།།འགྲོ་དྲུག་སྲིད་པའི་བཙོན་རར་ཆུད།།རྡོ་རྗེ་སྙིང་པོ་སྙིང་རྗེ་ཆེ།།དགྱེས་པའི་རྡོ་རྗེའི་ཐབས་ཤེས་པས།།གང་ཞིག་ཡུལ
རྣམས་རྣམ་སྦྱངས་པ།།བླ་མེད་གོ་འཕང་འཐོབ་པར་འགྱུར།།དངོས་པོའི་འཆིང་བས་བཅིངས་པ་འདི།།དེ་ཡོངས་ཤེས་པས་གྲོལ་བར་འགྱུར།།དངོས་པོར་མེད་པ་ཡོངས་ཤེས་པས།།དངོས་པོ་བསྒོམ་མེད་ཤེས་རབ
ཅན།།དངོས་པོ་བསྒོམ་པ་ཡོངས་ཤེས་བྱ།།དེ་ལྟར་ཧེ་རུ་ཀར་བསྒོམས་པས།།ཡེ་ཤེས་ཆེན་པོ་ལུས་ལ་གནས།།རྟོག་པ་ཐམས་ཅད་ཡང་དག་སྤངས།།དངོས་པོ་ཀུན་ལ་ཁྱབ་པ་སྟེ།།ལུས་གནས་ལུས་ལས་སྐྱེས་པ
མིན།།ཆོས་འབྱུང་ལས་སྐྱེས་ཡེ་ཤེས་ནི།།མཁའ་མཉམ་དེ་ནི་ཐབས་དང་ལྡན།།དེ་ལས་འཇིག་རྟེན་གསུམ་པོ་སྐྱེས།།ཐབས་དང་ཤེས་རབ་རང་བཞིན་ཏེ།།དམན་དང་འབྲིང་པོ་མཆོག་དག་དང་།།གཞན་རྣམས་གང་།

རྣམས་དེ་རྣམས་དག།དེ་དག་ཐམས་ཅད་མཉམ་སྦྱོར་བར།།དེ་ཉིད་བསྒོམ་པས་བལྟ་བར་བྱ།།དམན་པ་ཕྲ་བའི་དངོས་པོ་སྟེ།།མཆོག་ནི་སྲིད་པར་བརྗོད་པ་ཡིན།།འབྲིང་པོ་གཉིས་པོ་སྤངས་པ་ལས།།གཞན་རྣམས་ཤེས་
པའི་དབང་པོ་དྲུག།གང་རྣམས་དེ་རྣམས་གཡོ་དང་བརྟན།།མཉམ་པར་མཚུངས་པའི་རང་བཞིན་ཏེ།།རོ་མཉམ་དེ་ཉིད་བསྒོམ་པར་བྱ།།མཉམ་པ་མཚུངས་པར་བརྗོད་པ་ཡིན།།དེ་ཡི་འཁོར་ལོ་རོར་བཤད་དོ།།རོ་མཉམ
པཔ་ཡི་ངོ་བོ་རུ།།དོན་འདི་ཡིས་ནི་བརྗོད་པའོ།།འགྲོ་བ་ཐམས་ཅད་ང་ལས་སྐྱེས།།ང་ལས་གནས་གསུམ་པོ་ཡང་བྱུང་།།ང་ཡིས་འདི་དག་ཐམས་ཅད་ཁྱབ།།ང་ལས་གཞན་པའི་འགྲོར་མ་མཐོང་།།དེ་ལྟར་ངེས་ཤེས
རྣལ་འབྱོར་པ།།ཤིན་ཏུ་མཉམ་གཞག་གོམས་བྱས་ན།།བསོད་ནམས་ཆུང་བའི་མི་ཡིས་ཀྱང་།།དེ་ཉིད་འགྲུབ་འགྱུར་ཐེ་ཚོམ་མེད།།ཡན་ལག་ཇི་སྙེད་སྒྱུར་བ་དང་།།རབ་ཏུ་རྒྱས་པར་སྨྲ་བ་རྣམས།།དེ་སྙེད་སྔགས
དདང་ཕྱག་རྒྱ་རྣམས།།ཧེ་རུ་ཀ་དཔལ་གོ་འཕང་གནས།།བཟའ་དང་བཏུང་དང་དེ་བཞིན་ཁྲུས།།འགྲོ་བའམ་ཉལ་ཡང་བསམ་པར་བྱ།།དེ་ཉིད་དེ་ནི་རྒྱུན་མི་འཆད།།ཕྱག་རྒྱ་ཆེན་པོ་མངོན་འདོད་པས།།གང་ཕྱིར།
བརྟན་དང་གཡོ་བའི་དངོས།།རྩྭ་ལྕུག་འཁྲི་ཤིང་ལ་སོག